En 11-årig pige er torsdag klokken 14.07 kommet til skade i en ulykke på en rulletrappe i shoppingcenteret Bryggen på Søndertorv i Vejle. Det oplyser vagtchefen hos Sydøstjyllands Politi til Lokalavisen.dk.

Pigen var sammen med en jævnaldrende veninde på vej ned ad rulletrappen, og da de kom til slutningen at trappen, blev deres fødder fastklemt i metalbåndet.

Læs også Lea kom 4-årig til undsætning efter fald fra flere etager: "Vi gjorde, hvad vi kunne - jeg har haft svært ved at sove"

Værst gik det ude over den ene pige på 11 år, som er kørt på skadestuen til behandling. Hendes veninde var mere heldig. Hun slap billigt, fordi det kun var hendes skosål, der sad fast.

Politiet har afspærret området omkring rulletrappen i Bryggen og Arbejdstilsynet er tilkaldt.

Læs også 50-årig mand tog den forkerte rulletrappe: Mistede balancen og faldt i døden

Den tilskadekomne piges tilstand kan politiets vagtchef ikke oplyse nyt om.

Se flere fotos og videoer på localeyes.dk.